**Қосымша білім беру мекемелеріндегі қазақ биін оқып, үйретудің маңыздылығы**

Қазіргі таңда қосымша білім беру мекемелеріндегі қазақ би пәнінің маңыздылығы өте жоғары деңгейде.

Қазақ би өнерінің оқыту жүйесін меңгерту, музыканы дұрыс қабылдай білу қабілетін дамыту және оның ішкі ырғақтық ерекшеліктерін түсіне білуге тәрбиелеу. Қазақ халық биіне қызығушылықтарын арттыра отырып, «өнер» мектебі оқушыларының патриоттық, кәсіптік-шығармашылық, эстетикалық және рухани-адамгершілік қасиеттерінің дамуын жетілдіру. Қазақ халық биінің ерекшелігін біліп, оны орындауды меңгеру.

Өтілетін қимылдар атауын, хореография терминологиясын білу және өткен материалды өз бетінше қолдана алу. Қимылдарды дұрыс орындауға үйрету және түсіндіру жұмысымыздың басты міндеті. Сабақты музыкамен сауатты көркемдей білу. Оқушылардың техникалық мүмкіндігі жас ерекшелігінің психологиясына байланысты. Әр оқушының ерекшелігін ескере отырып, қабілетіне қарай әрекет ете білу керек.

-Жас буын балалардың қазақ би өнеріне деген қызығушылығын арттыру;

-қазақ би пластикасының ерекшелігімен таныстыру;

-денені, аяқ-қолды дұрыс қою;

-дене координациясын дамыту;

-орындаушылық қабілетін шыңдау;

-Ұлттық идеологияны би арқылы дамыту.

Педагогикалық процесстегі маңызды компанент – оқыту жүйелілігі, ал ол балалармен жұмыс жасаудағы әдістердің түрлі формадағы қолданылуы болып табылады. Балалық шақта алған ізгі әсер адамның бойнда өшпестей із қалдырады. Бұл-адамгершілік пен көркемдік сезімнің дамуы үшін жасалған тиянақты негіз. Әсіресе қыз балалардың жүрісі өте әсем болғаны жөн. Осындай қастерлі өнерді үйрететін ошақтың бірі- мектеп. Мектеп оқушылары би үйірмесіне қатысу арқылы ең алдымен өзінің денсаулығын нығайтады.